BECKWITH] TEXT AND TRANSLATION 583 
A pau na Ja he umi, hiki aku ka Makaula i Honopuwaiakua, aia 
‘hoi ua mehameha. 
Ia manawa, halawai mai la me ia o Kaonohiokala, a hai aku la i 
kana olelo hoike no kana oihana kaapuni e like me ke kauoha a ka 
Hiwahiwa. 
Ta manawa kaili puia aku la ka Makaula a noho i ka mahina. 
A ike kakahiaka o kekahi la ae, ma ka puka ana mai o ka la, i ka 
wa i haalele iho ai na kukuna wela o ka la i na mauna. 
Ja manawa ka hoomaka ana o ka Hiwahiwa e hoopai ia Aiwohiku- 
pua a me Waka pu. 
Haawiia ka make no Waka, a o Aiwohikupua, hoopaiia aku la ia 
e lilo i kanaka ilihune, e aea haukae ana maluna o ka aina a hiki i 
kona mau la hope. 
Ma ke noi a Laieikawai, e hoopakele ia Laielohelohe a me kana 
kane, nolaila, ua maalo ae ka pilikia mai o laua ae, a no laua kekahi 
kuleana ma ka aina ma ia hope iho. 
I ke kakahiaka nae, i ka hoomaka ana o ka luku ia Aiwohikupua a 
me Waka. 
Aia hoi, o ke anaina i akoakoa ma Pihanakalani, ike aku la lakou 
i ke anuenue i kuuia mai ma ka mahinea mai, i uliliia i na kukuna 
wela o ka la. 
Alaila, ia manawa akoakoa lakou a pau, ka Makaula, a me na 
kaikamahine elima e kau mai ana ma ke ala i uliliia, a o Kaonohi- 
okala me Laieikawai ma ke kaawale, a he mau kapuai ko laua me he 
ahi la. Oia ka manawa a Aiwohikupua a me Waka i haula ai i ka 
houna, me ka apono i ka olelo a ka Makaula. 
A pau ka hoopai a ke Alii no na enemi, hoonoho ae la ke Alii oluna 
ia Kahalaomapuana i Moi, a hoonoho pakahi aku la i na kaikuahine 
ona ma na mokupui. A o Kekalukaluokewa no ke Kuhina Nui, a me 
Laielohelohe, a o ka Makaula no ko lakou mau hoa kuka ma ke ano 
Kuhina Nui. 
A pau ka hooponopono ana no keia mau mea a pono ka noho ana, 
kaili puia aku la o Laieikawai e kana kane ma ke anuenue iloko 0 na 
ao kaalelewa a noho ma kahi mau o kana kane. 
Ina e hewa kona mau kaikuahine, alaila na Kahalaomapuana e 
lawe ka olelo hoopii imua o ke Alii. 
Aka, aole i loaa ka hewa o kona mau kaikuahine ma ia hope iho a 
hiki i ka haalele ana i keia ao. 
